English: Thank you very much. First of all, I think it is important to recognise not just what we've done, but what we intend to do. And you're quite right, just to give you some ideas of where we're going to be going next, we're going to be making sure that we try and expand the number of hours that those urgent primary care centres are open, so that will divert more people out of those normal hours. Certainly, what I was hearing from people in A&E last week is that, actually, the difficult time is when everything else is shut. So, opening those primary care centres for longer hours would be important. The same thing in relation to same-day emergency care centres. So, that's something else that we're working on. We have those 100 new ambulance workers that are coming on stream this week and next week. So, that will make a big difference. And, of course, we will be pushing ahead to try and create more of those community beds on top of the 500 that we've already delivered. This is not easy stuff, because you still have to find people. Staffing is the big challenge, particularly when it comes to care, and that's why we have committed to making sure that we keep up with the real living wage as the No. 1 priority in our budget when it comes to health and social care. Industrial action. Let's be clear: industrial action is going to lead to pressure on the NHS. That's the purpose of a strike, to make sure that people feel a bit of tension and to make their voices heard. So, I don't think I should apologise for that - I think they'd be a bit worried if they didn't think it was having an impact. I think it's really important that one of the issues that we will be discussing, I hope, with the unions later this week is a discussion around the pay review body, the independence of the pay review body, and what we can do to build more confidence into that. We've got to be very careful with this, because if we go away from that, then you're going to get into regional pay and that may not work out the way that some people would like to see in Wales. But I do recognise, I think, there are some issues that we need to look at in relation to the pay review body: when you take the temperature of inflation, for example. So, we saw inflation shoot up after the Ukraine war, and that didn't happen until about February. The temperature was taken of the NHS in terms of pay, inflation, in March/April, and that was at about 6 per cent. Well, now, of course, we know it's well over 10 per cent, so I think there are issues there where we need to see what more can be done in relation to the pay review body. When it comes to beds, step-down facilities, I'm afraid I'm in the same place as the First Minister: there's no point in creating beds if you can't create the staffing that goes alongside them. One of the real challenges we've had in delivering these 500 extra beds is that, as soon as we're appointing people, some of them are leaving. So, we're losing people before they actually get to the job. This is the challenge. So, this is why I find it fascinating that, only today or yesterday, the UK Government think they're going to fix this for winter. That's not going to happen, because we have found this incredibly challenging, even to deliver on those 500 additional beds. But there are other things that we can do, and one of the things, I think, we can learn from is the models that are happening in terms of hospital at home. So, it's great to see that's already happening in Cardiff: monitoring 60 people at home who would otherwise be in hospital, making sure that everything is available to them and, if there is an issue, that you can send somebody out to them. We're going to have to embrace new technology. We're going to have to do things differently as we become an ageing population with more complex needs. We are employing more staff than we've ever employed in the NHS before. We employ now 105,000 people in the NHS in Wales. We are employing more nurses than ever before, so we are recruiting more than we're losing. I think it's really important for people to recognise that: that actually we are recruiting more than we're losing, which is not enough. We know it's not enough, and we know we need to do more, which is why we've seen a huge, huge increase in the number of people we are training with Health Education and Improvement Wales and others. And that's why we've given an additional sum to HEIW in the budget: £265 million to train the next generation of health workers. When it comes to the targets in relation to vaccination, I'm very pleased. We had a target to reach 75 per cent when it came to COVID and the over-65s. We've reached 80 per cent. On flu, we're at 74.6 per cent, so we're nearly there, and we're very confident that we'll get to 75 per cent in the next few days. It is disappointing to see how few NHS and care workers have taken up the opportunity, and in particular for the flu vaccine. This is something that I have asked over and over again of the health boards to really promote with their members. It's very, very disappointing that that is the case, and again we would keep on asking them to take up that opportunity. You talked about prevention. I think it's really important that we all understand that we have a role to play when it comes to prevention. We can all do what we can to keep ourselves fit, to eat healthily, to take exercise, to not smoke. All of those things are things that actually will make a big difference to our ability to provide what we can in the NHS in the future. We all know there's an obesity crisis, and it's something that we really need to address, because actually it will translate into complex care necessary in things like type 2 diabetes. The other thing, I think, just to be clear, is that I have set out some very clear guidelines in terms of what I'm expecting from the NHS next year, and priorities. They are going to be far more targeted priorities to make sure that we focus our attention on the things that I think matter most to the people of Wales. One of those things that we've made very clear in our report and in our strategy, 'A Healthier Wales', is that actually we need to see more care in the community. We need to get more support out from our hospitals into our communities. When we're talking about discharge from hospitals, for example, a lot of those assessments at the moment are being done in hospitals. The clinical evidence suggests that you should be doing it in people's homes. So, that shift is something that again we'll be pushing the NHS hard on when it comes to them developing their strategies for the future.
Welsh: Diolch yn fawr iawn i chi. Yn gyntaf i gyd, rwyf i o'r farn ei bod hi'n bwysig i ni gydnabod nid yn unig yr hyn a wnaethom ni, ond yr hyn yr ydym ni'n bwriadu ei wneud. Ac rydych chi'n hollol iawn, dim ond er mwyn rhoi rhai syniadau i chi o'n camau nesaf ni, fe fyddwn ni'n sicrhau ein bod ni'n ceisio ehangu nifer yr oriau y mae'r canolfannau gofal sylfaenol brys hynny ar agor, felly fe all hynny ddargyfeirio mwy o bobl o'r oriau sy'n arferol yn y cyswllt hwn. Yn sicr, yr hyn yr oeddwn i'n ei glywed gan bobl mewn adrannau damweiniau ac achosion brys wythnos diwethaf yw mai'r amser anodd, mewn gwirionedd, yw pan fydd popeth arall ar gau. Felly, fe fyddai agor y canolfannau gofal sylfaenol hynny am oriau hwy yn beth pwysig. Yr un peth o ran canolfannau gofal mewn argyfwng ar yr un diwrnod. Felly, dyna rywbeth arall yr ydym ni'n gweithio arno. Mae gennym ni 100 o weithwyr ambiwlans newydd ar ddod yr wythnos hon a'r wythnos nesaf. Felly, fe fydd hynny'n gwneud gwahaniaeth mawr. Ac, wrth gwrs, fe fyddwn ni'n bwrw ymlaen â cheisio creu mwy o'r gwelyau cymunedol hynny ar ben y 500 a gawsom ni eisoes. Nid pethau rhwydd mohonyn nhw, oherwydd mae'n rhaid i chi barhau i ddod o hyd i bobl. Staffio yw'r her fawr, yn enwedig o ran gofal, a dyna pam yr ydym ni wedi ymrwymo i sicrhau ein bod ni'n cadw i fyny â'r cyflog byw gwirioneddol fel prif flaenoriaeth yn ein cyllideb ni o ran iechyd a gofal cymdeithasol. Gweithredu diwydiannol. Gadewch i ni fod yn eglur: fe fydd gweithredu diwydiannol yn arwain at bwysau ar y GIG. Dyna bwrpas unrhyw streic, gwneud yn siŵr bod pobl yn teimlo ychydig o densiwn ac yn lleisio barn. Felly, nid wyf i o'r farn y dylwn i ymddiheuro am hynny - rwy'n credu y bydden nhw braidd yn anfodlon pe bydden nhw'n teimlo nad oedden nhw'n cael unrhyw effaith. Rwy'n credu ei bod hi'n bwysig iawn mai un o'r materion y byddwn ni'n eu trafod, rwy'n gobeithio, gyda'r undebau yn ddiweddarach yr wythnos hon yw'r drafodaeth ynghylch y corff adolygu cyflogau, annibyniaeth y corff adolygu cyflogau, a'r hyn y gallwn ni ei wneud i fagu mwy o ffydd yn hwnnw. Mae'n rhaid i ni fod yn ofalus iawn yn hyn o beth, oherwydd os byddwn ni'n gwyro oddi wrth hynny, yna fe fyddwch chi'n gweld cyflogau rhanbarthol ac efallai na fyddai hynny'n gweithio allan yn y ffordd y byddai rhai pobl yn dymuno yng Nghymru. Ond rwy'n cydnabod, rwy'n credu bod rhai materion y mae angen i ni edrych arnyn nhw o ran y corff adolygu cyflogau: o ystyried cyfradd bresennol chwyddiant, er enghraifft. Felly, fe welsom ni chwyddiant yn saethu i fyny ar ôl rhyfel Wcráin, a ni ddigwyddodd hynny tan tua mis Chwefror. Ystyriwyd sefyllfa gyfredol y GIG o ran cyflogau a chwyddiant, ym mis Mawrth/Ebrill, a thua 6 y cant oedd hi bryd hynny. Wel, nawr, wrth gwrs, rydym ni'n gwybod bod chwyddiant wedi codi ymhell dros 10 y cant, ac felly rwy'n credu bod problemau i'w cael pryd y mae angen i ni weld beth arall y gellir ei wneud o ran y corff adolygu cyflogau. O ran gwelyau, cyfleusterau cam-i-lawr, mae arnaf ofn fy mod i o'r un farn â'r Prif Weinidog: nid oes unrhyw ddiben creu gwelyau os nad oes gennych chi ddigon o staff i fod wrth erchwyn y gwelyau. Un o'r heriau gwirioneddol a welsom ni wrth ddarparu'r 500 o welyau ychwanegol hyn yw, cyn gynted ag y byddwn ni'n penodi pobl, mae rhai ohonyn nhw'n gadael. Felly, rydym ni'n colli pobl cyn iddyn nhw gyrraedd y swydd mewn gwirionedd. Honno yw'r her. Felly, dyma pam rwy'n ei chael hi'n hynod ddiddorol, ddoe neu heddiw yn unig, bod Llywodraeth y DU yn credu eu bod nhw am adfer y sefyllfa hon ar gyfer y gaeaf. Ni fydd hynny'n digwydd, oherwydd rydym ni wedi gweld hynny'n heriol tu hwnt, o ran cyflawni'r 500 o welyau ychwanegol hynny, hyd yn oed. Ond fe geir pethau eraill y gallwn ni eu gwneud, ac un o'r pethau, rwy'n credu, y gallwn ni ddysgu oddi wrthyn nhw yw'r modelau sy'n digwydd ynglŷn ag ysbyty yn y cartref. Felly, mae hi'n wych gweld bod hynny'n digwydd eisoes yng Nghaerdydd: monitro 60 o bobl yn eu cartrefi a fyddai mewn ysbyty fel arall, a gwneud yn siŵr bod popeth ar gael iddyn nhw ac, os oes problem, rydych chi'n gallu anfon rhywun allan atyn nhw. Fe fydd rhaid i ni gofleidio technoleg newydd. Fe fydd rhaid i ni wneud pethau yn wahanol wrth i ni fynd yn boblogaeth sy'n heneiddio gydag anghenion mwy cymhleth. Rydym ni'n cyflogi mwy o staff nag a gyflogwyd erioed o'r blaen yn y GIG. Erbyn hyn rydym ni'n cyflogi 105,000 o bobl yn y GIG yng Nghymru. Rydym ni'n cyflogi mwy o nyrsys nag erioed o'r blaen, ac felly rydym ni'n recriwtio mwy nag yr ydym yn eu colli. Rwyf i o'r farn ei bod hi'n bwysig iawn i bobl gydnabod: ein bod ni mewn gwirionedd yn recriwtio mwy na'r hyn yr ydym yn eu colli, ond nid yw hynny'n ddigonol. Rydym ni'n gwybod nad yw hynny'n ddigonol, ac rydym ni'n gwybod bod angen i ni wneud mwy, a dyna pam rydym ni wedi gweld cynnydd aruthrol yn nifer y bobl yr ydym ni'n eu hyfforddi gydag Addysg a Gwella Iechyd Cymru ac eraill. A dyna pam rydym ni wedi rhoi swm ychwanegol i AaGIC yn y gyllideb: £265 miliwn i hyfforddi'r genhedlaeth nesaf o weithwyr iechyd. O ran y nodau brechu, rwy'n falch iawn. Roedd gennym ni nod o gyrraedd 75 y cant o ran COVID a rhai dros 65 oed. Rydym ni wedi cyrraedd 80 y cant. O ran ffliw, rydym ni ar 74.6 y cant, felly rydym ni bron â chyrraedd, ac rydym ni'n ffyddiog iawn y byddwn ni'n cyrraedd 75 y cant yn ystod y dyddiau nesaf. Mae hi'n siomedig gweld cyn lleied o weithwyr y GIG a gweithwyr gofal sydd wedi manteisio ar y cyfle hwn, ac o ran y brechlyn ffliw yn arbennig felly. Mae hwnnw'n rhywbeth yr wyf i wedi holi droeon yn ei gylch er mwyn i'r byrddau iechyd hybu hyn yn wirioneddol gyda'u haelodau nhw. Mae hi'n siomedig eithriadol fod hynny'n wir, ac unwaith eto fe fyddem ni'n dal ati i'w holi nhw ynglŷn â manteisio ar y cyfle hwn. Roeddech chi'n sôn am atal. Rwy'n credu ei bod hi'n bwysig iawn ein bod ni i gyd yn deall bod gennym ni i gyd ran i'w chwarae o ran atal. Fe all pawb ohonom ni wneud yr hyn a allwn ni i gadw'n heini, a bwyta'n iach, ymarfer corff, a rhoi'r gorau i ysmygu. Mae'r holl bethau hyn yn bethau sy'n gwneud gwahaniaeth gwirioneddol i'n gallu ni i ddarparu'r hyn a allwn ni yn y GIG i'r dyfodol. Rydym ni i gyd yn gwybod am argyfwng gordewdra, ac mae hyn yn rhywbeth y mae gwir angen i ni fynd i'r afael ag ef, oherwydd mewn gwirionedd fe fydd yn trosi i ofal cymhleth sy'n angenrheidiol mewn pethau fel diabetes math 2. Y peth arall, rwy'n credu, dim ond i fod yn eglur, yw fy mod i wedi gosod canllawiau eglur iawn o ran yr hyn yr wyf i'n ei ddisgwyl gan y GIG y flwyddyn nesaf, a blaenoriaethau hefyd. Fe fyddan nhw'n flaenoriaethau llawer mwy penodol ar gyfer gwneud yn siŵr ein bod yn canolbwyntio ein sylw ni ar y pethau pwysicaf i bobl Cymru, yn fy marn i. Un o'r pethau a wnaethom ni'n eglur iawn yn ein hadroddiad ac yn ein strategaeth ni, 'Cymru Iachach', yw bod angen i ni weld mwy o ofal yn y gymuned mewn gwirionedd. Mae angen i ni fod â rhagor o gymorth ar gael y tu allan i'n hysbytai ni ac yn ein cymunedau ni. Pan ydym ni'n sôn am ryddhau cleifion o ysbytai, er enghraifft, mae llawer o'r asesiadau hynny ar hyn o bryd yn cael eu gwneud mewn ysbytai. Mae'r dystiolaeth glinigol yn awgrymu y dylech chi fod yn gwneud hyn yng nghartrefi pobl. Felly, mae'r newid hwnnw'n rhywbeth y byddwn ni'n rhoi pwyslais mawr arno gyda'r GIG o ran datblygu eu strategaethau nhw i'r dyfodol.